આપણા શાસ્ત્રોમાં ભક્તિના નવ પ્રકાર કહેવામાં આવ્યા છે, જેમાંનુ એક પ્રકાર છે પ્રેમલક્ષણા ભક્તિ. પરમપિતા શ્રી હરિ વિષ્ણુના બાળ સ્વરુપને પ્રેમથી પૂજવાનો સંદેશ આપે છે પુષ્ટિમાર્ગ. ત્યારે આજે આપને દર્શન કરાવીશુ અમદાવાદના વસ્ત્રાપુરમાં આવેલી કલ્યાણપુષ્ટી હવેલીના. જેમાં બિરાજીત છે યમરાજાની બહેન યમુનાજી..કલ્યાણ પુષ્ટિ હવેલીમાં શ્રી હરિ વિષ્ણુને આરાધ્ય માનતા આ સંપ્રદાયને વૈષ્ણવ સંપ્રદાય કહે છે. જેનું પ્રાચીન નામ ભાગવત ધર્મ તરીકે પણ જાણીતુ છે. આ સંપ્રદાયની સ્થાપના જગદગુરુ શ્રી વલ્લભાચાર્ય મહાપ્રભુજીએ કરી હતી. જેઓ હિંદુ ધર્મના પાંચ મુખ્ય આચાર્યોમાંના એક છે. તમામ વૈષ્ણવો માટે શ્રી કૃષ્ણની હવેલી અનન્ય તીર્થધામ સમાન છે.